14.06.2019
Рашәарамза 14 рзы Аҧсны Аҳәынҭқарра Ахада Рауль Ҳаџьымба XV Ареспубликатә Спартакиада аҳәаа иҭагӡаны имҩаҧысуаз ахыци ахәымпали рыла ахысра иазку аицлабра даҭааит.
Атрадициатә ҟазшьа змоу ахыци ахәымпали рыла ахысра шьҭа хышықәсоуп ашколхәыҷқәа р-Республикатә Спартакиада апрограмма иалоуижьҭеи. 2019-шықәсазтәи аицлабрақәа ирылахәын аа-командак , быжьба араионтәқәа, ақалақь аҟнытә акы, зынӡа 40-ҩык алахәын. Аиааира ргеит Аҟәа ақалақь акоманда.
Аҳәынҭқарра Ахада иазгәеиҭеит амилаҭтә спорт хкы аиҭеиреи атурнир апрограмма алаҵареи иамоу аҵакы. Иара убас уи аицлабрақәа еиҿызкааз имҩаҧыргаз аусура ду азгәаҭаны, урҭ ирылахәыз зегьы дрыдныҳәалеит.